|  |  |
| --- | --- |
|  | **ОБЩИНА РУСЕ** |
| гр. Русе, пл. Свобода 6, Телефон: 00359 82 881 656; 00359 82 881 725 , факс: 00359 82 834 413, www.ruse-bg.eu, mayor@ruse-bg.eu  Профил на купувача: http://ruse-bg.eu/bg/zop2016/586/index.html |

**УКАЗАНИЯ ЗА ПОДГОТОВКА НА ОБРАЗЦИТЕ НА ДОКУМЕНТИ**

за участие в обществена поръчка предмет:

**„Извършване на оценка за съответствие на инвестиционните проекти във връзка с реализирането на Национална програма за енергийна ефективност на многофамилните жилищни сгради на територията на Община Русе, на четири сгради“**

**Гр. Русе, 2017 г.**

**1. Указания за попълване на Образец №1 – Информация за участника:**

Образецът се попълва и подписва от лицето, което може самостоятелно да представлява участника. В случай че участникът е обединение, което не е юридическо лице, образецът „Информация за участника“ се представя от обединението участник, като в самия образец се попълват данните и за всеки един участник в обединението.

В същия образец, участниците декларират и ползването или не на капацитета на трети лица.

**2. Указания за попълване на Образец №2 – Декларация от членовете на обединението за ангажираност към поръчката:**

Декларацията се представя единствено ако участникът е обединение от физически и/или юридически лица. Попълва се и се представя от лицето, което може самостоятелно да представлява дружеството. Декларацията следва да бъде представена от всеки член на обединението-участник.

**3. Указания за попълване на Образец №3 – Декларация за участие на подизпълнители в обществената поръчка:**

Декларацията се попълва и подписва от лицето, което може самостоятелно да представлява участника.

**4. Указания за попълване на Образец №4 – Декларация за съгласие за участие като подизпълнител:**

Декларацията се представя единствено ако участникът е декларирал участие на подизпълнител/и при изпълнение на обществената поръчка, от всеки подизпълнител, по отделно.

**5. Указания за попълване на Образец №5 – Декларация по чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици(ЗИФОДРЮПДРКЛТДС):**

Всеки участник декларира дали е регистрирано в юрисдикция с преференциален данъчен режим. В случай че, дружеството-участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.

**6. Указания за попълване на Образец №6 – Декларация за липса на обстоятелствата по чл. 54, ал. 1, т. 1, 2 и 7 от ЗОП:**

Декларацията се подписва от всички лица, които представляват участника. Когато участникът е обединение, което не е юридическо лице декларацията се представя от всеки участник-юридическо лице в обединението. Декларацията се представя и от подизпълнителите и от третите лица (ако има такива).

**7. Указания за попълване на Образец №7 – Декларация за липса на обстоятелствата по чл. 54, ал. 1, т. 3-5 от ЗОП:**

Декларацията се подписва от лицето, което може самостоятелно да представлява участника. Когато участникът е обединение, което не е юридическо лице декларацията се представя от всеки участник-юридическо лице в обединението. Декларацията се представя и от подизпълнителите и от третите лица (ако има такива).

**8. Указания за попълване на Образец №8 – Списък на услугите (съгласно чл. 64, ал. 1, т. 2 от ЗОП):**

Списъкът се попълва и подписва от лицето, което може самостоятелно да представлява участника.

В списъка участниците следва да направят описание на изпълнените от тях услуги през определения от възложителя период с посочване на описание на услугите, сумите, датите и получателите.

**9. Указания за попълване на Образец №9 – „Предложение за изпълнение на поръчката“**

Към предложението за изпълнение на поръчката, в съответствие с Обявата за събиране на оферти, Техническите спецификации и Методиката за оценка на офертите, участниците прилагат изискуемото приложение.

**10. Указания за попълване на Образец №10 – „Ценово предложение“**

В ценовото предложение всеки участник посочва общата цена за изпълнение на поръчката без ДДС и с ДДС, както и цената за извършване на услугата за всяка сграда, включена в предмета й.